එවන් ව්‍යාපාරිකයන්ට නීතිමය පියවර ගන්නා බව පොහොර නිෂ්පාදන සහ සැපයුම්, රසායනික පොහොර සහ කෘමිනාශක භාවිත නියාමන රාජ්‍ය අමාත්‍යාංශය ඊයේ ප්‍රකාශ කළා.මෙම තත්ත්වය මතුවුණේ රසායනික පොහොර ආනයනය අත්හිටුවීමට රජය තීරණය කළ බවට ප්‍රකාශයට පත්වීමත් සමගයි.රසායනික පොහොර භාවිතයට හුරු වූ පරිසර පද්ධතියක් සහ ඊට අනුගත වූ කෙටි කාලීන බීජ මගින් අස්වැන්න ලබා ගැනීමට හුරු වූ ක්‍රමවේදයක් යළි පරිසර ආරක්ෂණ ක්‍රමවේදයකට පරිවර්තනය කිරීම අභියෝගයක් බව රහසක් නොවේ.කෘෂිකර්ම අමාත්‍යංශයේ අතිරේක ලේකම් ඩබ්ලිව්.එල්.ජී සමරසිංහ ද ප්‍රකාශ කලේ කාබනික පොහොර නිෂ්පාදනයට සහ ඊට ගැලපෙන බීජ වර්ග නිෂ්පාදනයට යම් කාලයක් ගත වන බවයි.කාබනික පොහොර නිෂ්පාදකයන් 14 දෙනෙකු මේ වනවිට කෘෂිකර්ම අමාත්‍යංශයේ ලියාපදිංචි වී ඇති බව ඔහු වැඩිදුරටත් කියා සිටියා.කෙසේ වෙතත්, දැනට සිදු කර ඇති පරීක්ෂණ වලට අනුව ප්‍රමාණවත් පරිදි කාබනික පොහොර නිෂ්පාදනයට හැකි තත්වයක් රට තුල නොමැති බව හෙක්ටර් කොබ්බෑකඩුව ගොවි පර්යේෂණ හා පුහුණු කිරීමේ ආයතනය ද පවසනවා.එහි ජේ්‍යෂ්ඨ ප්‍රකාශකයෙකු හිරු ප්‍රවෘත්තී අංශයට සඳහන් කළේ කාබනික පොහොර නිෂ්පාදනය සඳහා කසල භාවිත කල හැකි වුවද එම කසල තුල බහුලව පවතින්නේ කාබන් මූලද්‍රව්‍ය පමණක් බවයි.